b'\n_START_ARTICLE_\nAdone Zoli\n_START_PARAGRAPH_\nAdone Zoli (Cesena, 16. prosinca 1887. \xe2\x80\x94 Rim 20. velja\xc4\x8de 1960.), bio je talijanski politi\xc4\x8dar i premijer Italije od 15. svibnja 1957. do 19. lipnja 1958._NEWLINE_Zoli je studirao pravo na Sveu\xc4\x8dili\xc5\xa1tu u Bologni, a zatim je radio kao pravnik. Postao je \xc4\x8dlan Talijanske narodne stranke, PPI, (Partito Popolare Italiano) 1919., gdje je zastupao antifa\xc5\xa1isti\xc4\x8dke ideje. Rad stranke PPI zabranjen je 1926. Poslije svrgavanja Mussolinija, 25. srpnja 1943., Zoli je bio \xc4\x8dlan Narodnog oslobodila\xc4\x8dkog vije\xc4\x87a (Comitato di Liberazione Nazionale) u Firenci. Bio je jedan od osniva\xc4\x8da stranke Kr\xc5\xa1\xc4\x87anska Demokracija (Democrazia Cristiana) 15. prosinca 1943._NEWLINE_Na talijanskim parlamentarnim izborima 18. travnja 1948., Zoli je izabran u senat. Od o\xc5\xbeujka 1950. do srpnja 1951.  bio je jedan od pet podpredsjednika senata, od 26. srpnja 1951. do 7. srpnja 1953. bio je ministar pravosu\xc4\x91a, i od 18. sije\xc4\x8dnja 1954. do 10 velja\xc4\x8de 1954. obna\xc5\xa1ao je du\xc5\xbenost ministra financija._NEWLINE_Poslije smrti Alcidea de Gasperia, Zoli postaje predsjednik zastupni\xc4\x8dkog doma. Od 19. velja\xc4\x8de 1956. do 1. srpnja 1958. bio je ministar prora\xc4\x8duna (Ministro del bilancio). Premijer Italije postaje 19. svibnja 1957._NEWLINE_Na talijanskim parlamentarnim izborima 25. svibnja 1958. stranka DC osvaja 42,36\xc2\xa0% glasova.'